Έγκριση Ειδικού Κανονισμού Ασφαλείας Μεταλλείου
Αίτηση έγκρισης Ειδικού Κανονισμού Ασφαλείας Μεταλλείου
Πρόκειται για την αίτηση/ επιστολή που συνοδεύει το τεύχος του Ειδικού Κανονισμού Ασφαλείας Μεταλλείου. Μέσω ηλεκτρονικού ταχυδρομείου, η αίτηση υποβάλλεται: dmetal.gram@prv.ypeka.gr. Όπως ήδη αναφέρθηκε, με τη λήξη της διαδικασίας και εφόσον εγκρίνεται ο υποβληθείς ειδικός κανονισμός ασφαλείας, πρέπει να σφραγισθούν τρία αντίγραφα (τεύχη) του. Ως εκ τούτου, μόνο στα αρχικά στάδια της διαδικασίας η υποβολή δύναται να γίνει μέσω ηλεκτρονικού ταχυδρομείου στην διεύθυνση: dmetal.gram@prv.ypeka.gr - δηλαδή κατά την υποβολή της αίτησης - και με σκοπό τη διευκόλυνση του διοικούμενου, για να επιταχυνθεί η διενέργεια του προκαταρκτικού και πλήρους ελέγχου του αιτήματος. Εφόσον εγκρίνεται ο υποβληθείς Κανονισμός Ασφαλείας, τα τεύχη του δύναται να υποβληθούν μόνο σε φυσικά αντίγραφα, είτε δια ζώσης, είτε με ταχυδρομείο.
Κατάθεση από τον αιτούντα (δια ζώσης ή ταχυδρομικά)
Κατοχή μεταλλευτικού δικαιώματος του μεταλλευτικού χώρου, στον οποίο βρίσκεται το μεταλλείο για το οποίο υποβάλλεται αίτημα έγκρισης του ειδικού κανονισμού ασφαλείας.
Απόφαση Έγκριση Περιβαλλοντικών Όρων (ΑΕΠΟ) : Ο διοικούμενος οφείλει να έχει ΑΕΠΟ για τη δραστηριότητά του, στο συγκεκριμένο μεταλλείο, για το οποίο υποβάλλεται το αίτημα έγκρισης Ειδικού Κανονισμού Ασφαλείας.
Εγκριτική Απόφαση Τεχνικής Μελέτης Έρευνας ή και Εκμετάλλευσης: Κατόπιν λήψης της απαραίτητης ΑΕΠΟ (βλέπε προϋπόθεση 2) και εφόσον πληρούνται οι ιδιοκτησιακές προϋποθέσεις (προϋπόθεση 1), ο διοικούμενος οφείλει να έχει λάβει εγκριτική απόφαση Τεχνικής Μελέτης Έρευνας ή και Εκμετάλλευσης για το συγκεκριμένο μεταλλείο, για το οποίο υποβάλλεται το αίτημα έγκρισης Ειδικού Κανονισμού Ασφαλείας.
Η διαδικασία αφορά στην αξιολόγηση του ειδικού κανονισμού ασφαλείας για κάθε μεταλλείο και χορηγείται σχετική απόφαση (εγκριτική, απορριπτική), κατόπιν αξιολόγησής του.
Παράβολο για την έγκριση Ειδικού Κανονισμού Ασφάλειας Μεταλλείου: Το παράβολο προσδιορίζεται βάσει της με αριθμό πρωτοκόλλου ΥΠΕΝ/ΔΑΠ/71099/67/17.10.2018, με τίτλο "Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας" (Β΄ 5018), Κοινής Υπουργικής Απόφασης. Το ποσό του παραβόλου κατανέμεται ως εξής: α) 50% στον ΑΛΕ 1450189001 (πρώην ΚΑΕ 3741) και β) 50% στον ΑΛΕ 1450108001 (πρώην ΚΑΕ 3753).
Αντίγραφο του Ειδικού Κανονισμού Ασφαλείας Μεταλλείου, με τα κατάλληλα παραρτήματα, σχέδια και επεξηγήσεις.
Σύμβαση παραχώρησης μεταλλείου ή σύμβαση μίσθωσης Δημόσιου Μεταλλευτικού Χώρου ή τμήματος αυτού, μεταξύ του Ελληνικού Δημοσίου και του εκάστοτε διοικούμενου (μεταλλειοκτήτη), βάσει της οποίας αποδεικνύεται η κατοχή μεταλλευτικού δικαιώματος για το μεταλλείο, για το οποίο υποβάλλεται το αίτημα έγκρισης Ειδικού Κανονισμού Ασφαλείας. Τα στοιχεία αυτά τηρούνται στο αρχείο της αρμόδιας Διεύθυνσης.
Υπεύθυνη δήλωση ανάληψης υποχρέωσης: Η υπεύθυνη δήλωση συνυποβάλλεται από τον εκμεταλλευτή του μεταλλείου και είναι του φυσικού προσώπου/ επιστήμονα που έχει το δικαίωμα - σύμφωνα με την κείμενη νομοθεσία - να συντάξει τον υποβληθέντα σε αξιολόγηση ειδικό κανονισμό ασφαλείας, (λχ μεταλλειολόγος μηχανικός). Στην υπεύθυνη δήλωση, ο επιστήμονας πρέπει να αναφέρει ρητά την ανάληψη της υποχρέωσης σύνταξης του ειδικού κανονισμού ασφαλείας. Συνοδεύεται από αντίστοιχη υπεύθυνη δήλωση του εκμεταλλευτή μεταλλείου (φυσικό πρόσωπο ή φυσικό πρόσωπο που εκπροσωπεί τον εκμεταλλευτή μεταλλείου αν ο εκμεταλλευτής είναι νομικό πρόσωπο), στην οποία αναφέρεται ρητά ότι ανατίθεται η σύνταξη του ειδικού κανονισμού στον συγκεκριμένο επιστήμονα.
Υπεύθυνη δήλωση ανάθεσης υποχρέωσης: Η υπεύθυνη δήλωση υποβάλλεται από τον εκμεταλλευτή του μεταλλείου (φυσικό πρόσωπο ή φυσικό πρόσωπο που εκπροσωπεί τον εκμεταλλευτή μεταλλείου αν ο εκμεταλλευτής είναι νομικό πρόσωπο) και αναφέρει αναφέρεται ρητά ότι ανατίθεται η σύνταξη του ειδικού κανονισμού σε συγκεκριμένο επιστήμονα, που έχει το δικαίωμα - σύμφωνα με την κείμενη νομοθεσία - να συντάξει τον υποβληθέντα σε αξιολόγηση ειδικό κανονισμό ασφαλείας, (λχ μεταλλειολόγος μηχανικός). Συνοδεύεται από αντίστοιχη υπεύθυνη δήλωση του επιστήμονα, που αναλαμβάνει τη σύνταξη του υποβληθέντος ειδικού κανονισμού ασφαλείας.
Απόφαση Έγκρισης Τεχνικής Μελέτης Εκμετάλλευσης Μεταλλείου ή Έρευνας μεταλλευτικού ή ενεργειακού ορυκτού
Μέσω ηλεκτρονικού ταχυδρομείου, η αίτηση υποβάλλεται: dmetal.gram@prv.ypeka.gr Μετά την αξιολόγηση του ειδικού Κανονισμού Ασφαλείας και επειδή δεν υπάρχει ακόμη η δυνατότητα ψηφιακής σφράγισης των τευχών του, τα τεύχη, που θα σφραγισθούν, δύναται να υποβληθούν μόνο σε φυσικά αντίγραφα.
Η επιβεβαίωση της ύπαρξης των ανωτέρω συμβάσεων πραγματοποιείται κατά τη λήψη του αιτήματος του διοικούμενου, με βάσει το αρχείο της υπηρεσίας, με σκοπό τη διαπίστωση ότι πράγματι ο διοικούμενος πληροί τις προϋποθέσεις να απευθύνεται στην υπηρεσία, η οποία έχει ένα εξαιρετικά εξειδικευμένο αντικείμενο (G2B), και να εκκινεί τη διαδικασία.
Απόφαση Έγκρισης Περιβαλλοντικών Όρων (ΑΕΠΟ): Η ΑΕΠΟ καλύπτει γεωγραφικά την περιοχή, για την οποία υποβάλλεται ο προς αξιολόγηση Κανονισμός Ασφαλείας και είναι προϋπόθεση για την έκδοση της τεχνικής μελέτη εκμετάλλευσης.
Όταν ο διοικούμενος είναι νομικό πρόσωπο και απαιτείται να αποδειχθεί ότι εκπροσωπείται από συγκεκριμένα φυσικά πρόσωπα, απαιτείται η υποβολή του εν λόγω δικαιολογητικού, το οποίο δύναται να είναι σύμβαση με την Ελληνική Δημοκρατία, καταστατικό εταιρείας, πράξη διοικητικού συμβουλίου, κα. Από τα νομιμοποιητικά έγγραφα, προκύπτει η ικανότητα το νομικό πρόσωπο να εκπροσωπείται ενώπιον της Δημόσιας Διοίκησης με συγκεκριμένο/α φυσικό/ά πρόσωπο/α. Στην περίπτωση που η πληροφορία αυτή δύναται να εξαχθεί από τα στοιχεία που τηρούνται στο αρχείο της υπηρεσίας (λχ η σύμβαση δυνάμει της οποίας δραστηριοποιείται ο διοικούμενος), τότε η αναζήτηση γίνεται αυτεπάγγελτα. Στην περίπτωση που η πληροφορία αυτή έχει υποβληθεί ήδη στην υπηρεσία και δεν έχει μεταβληθεί, δεν απαιτείται η εκ νέου υποβολή της κάθε φορά που ο διοικούμενος (νομικό πρόσωπο) συναλλάσσεται/ επικοινωνεί με τη Δημόσια Διοίκηση. Υπό αυτή την έννοια, θεωρείται "δικαιολογητικό υπό προϋποθέσεις".
Η Απόφαση Έγκρισης Τεχνικής Μελέτης Εκμετάλλευσης Μεταλλείου ή Έρευνας μεταλλευτικού ή ενεργειακού ορυκτού καλύπτει γεωγραφικά την περιοχή, για την οποία υποβάλλεται το αίτημα έγκρισης Ειδικού Κανονισμού Ασφαλείας. Προϋπόθεση για την έκδοση της εν λόγω απόφασης είναι η προγενέστερη έκδοση ΑΕΠΟ.
Με τη λήξη της διαδικασίας και εφόσον εγκρίνεται ο υποβληθείς κανονισμός, πρέπει να σφραγισθούν τρία αντίγραφά του (τεύχη). Το ένα τεύχος τηρείται στο αρχείο της αρμόδιας Διεύθυνσης (Διεύθυνση Μεταλλευτικών, Ενεργειακών και Βιομηχανικών Ορυκτών) του Υπουργείου Περιβάλλοντος και Ενέργειας, το δεύτερο αποστέλλεται στον διοικούμενο και το τρίτο αποστέλλεται στην κατά τόπον αρμόδια ελεγκτική υπηρεσιακή μονάδα, δηλαδή το Σώμα Επιθεώρησης Μεταλλείων Νοτίου ή Βορείου Ελλάδας. Ως εκ τούτου, η υποβολή δύναται να γίνει μέσω ηλεκτρονικού ταχυδρομείου στην διεύθυνση: dmetal.gram@prv.ypeka.gr, μόνο στα αρχικά στάδια της διαδικασίας και με σκοπό τη διευκόλυνση του διοικούμενου, για να επιταχυνθεί η διενέργεια του προκαταρκτικού και πλήρους ελέγχου του αιτήματος. Εφόσον, με τη λήξη της διαδικασίας, εγκρίνεται ο ειδικός κανονισμός ασφαλείας, τα τεύχη του δύναται να υποβληθούν μόνο σε φυσικά αντίγραφα, είτε δια ζώσης, είτε με ταχυδρομείο.
Οργανισμός Υπουργείου Περιβάλλοντος και Ενέργειας (Υ.Π.ΕΝ). Περιγραφή αρμοδιοτήτων του Τμήματος Μεταλλευτικών και Ενεργειακών Ορυκτών
Κανονισμός Μεταλλευτικών και Λατομικών Εργασιών.
Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας.
Ρυθμίσεις για την εφαρμογή των Διαρθρωτικών Μεταρρυθμίσεων του Προγράμματος Οικονομικής Προσαρμογής και άλλες διατάξεις.
Στην περίπτωση που το υποβληθέν αίτημα του διοικούμενου απορριφθεί, ο διοικούμενος δύναται να υποβάλλει αίτηση θεραπείας στο Υπουργείο Περιβάλλοντος και Ενέργειας. Αναφορικά με την αίτηση θεραπείας, ισχύει το άρθρο 24 του Κώδικα Διοικητικής Διαδικασίας (ν. 2690/1999, Α΄45), σύμφωνα με το οποίο, αν από τις σχετικές διατάξεις δεν προβλέπεται η δυνατότητα άσκησης ειδικής διοικητικής, ή ενδικοφανούς, προσφυγής, ο ενδιαφερόμενος, για την αποκατάσταση υλικής ή ηθικής βλάβης των έννομων συμφερόντων του που προκαλείται από ατομική διοικητική πράξη μπορεί, για οποιονδήποτε λόγο, με αίτησή του, να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η αίτηση οφείλει να γνωστοποιήσει στον ενδιαφερόμενο την αποφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία. Αν αρμόδια για την ανάκληση ή τροποποίηση ή την ακύρωση είναι άλλη διοικητική αρχή, εκείνη στην οποία κατατέθηκε η αίτηση θεραπείας ή η ιεραρχική προσφυγή οφείλει να τη διαβιβάσει στην αρμόδια αρχή το αργότερο μέσα σε πέντε (5) ημέρες. Και στην περίπτωση αυτή, η γνωστοποίηση της απόφασης της αρμόδιας αρχής, στον ενδιαφερόμενο, πρέπει να γίνεται μέσα στην κατά την προηγούμενη παράγραφο προθεσμία. Αν η πράξη ακυρωθεί, η υπόθεση επανέρχεται στην αρχή που εξέδωσε την πράξη, εκτός αν οι σχετικές διατάξεις προβλέπουν αρμοδιότητα της προϊστάμενης αρχής για την έκδοσή της. Εναλλακτικά, δύναται να προσφύγει δικαστικά.
Παραλαβή αιτήματος χορήγησης έγκρισης ειδικού κανονισμού ασφαλείας, με συνημμένα αντίγραφα (3) του τεύχους του υπόψη κανονισμού, υπογεγραμμένα από τον αρμόδιο μηχανικό μελετητή. Το αίτημα πρωτοκολλείται σε επίπεδο Γενικής Διεύθυνσης Ορυκτών Πρώτων Υλών και χρεώνεται στη Διεύθυνση Μεταλλευτικών, Ενεργειακών και Βιομηχανικών Ορυκτών για ενέργεια.
Διενέργεια προκαταρτικού ελέγχου σχετικά με την νομιμότητα άσκησης της δραστηριότητας που αφορά η αίτηση.
Εφόσον, κατά τον προκαταρκτικό έλεγχο, διαπιστωθεί ότι δεν πληρούνται οι νόμιμες προϋποθέσεις (λχ. ο διοικούμενος δεν έχει το απαραίτητο μεταλλευτικό δικαίωμα ή δεν του έχει χορηγηθεί η απαραίτητη ΑΕΠΟ ή Απόφαση Έγκρισης Τεχνικής Μελέτης, κ.α.), αποστέλλεται έγγραφο στον ενδιαφερόμενο, με αναλυτική αιτιολογία περί απόρριψης του αιτήματός του, με επιστροφή των τευχών του κανονισμού.
Διαπιστώνεται ότι πληρούνται οι νόμιμες προϋποθέσεις, κατά τον προκαταρκτικό έλεγχο και η υπόθεση του διοικούμενο προχωρά στο επόμενο βήμα.
Αναλυτική εξέταση της περιγραφής του χώρου ή της εγκατάστασης που αφορά η αίτηση, με τη χρήση - όπου απαιτείται - κατάλληλων σχεδιαγραμμάτων εντός του υποβληθέντος κανονισμού. Αναλυτική εξέταση των περιγραφόμενων οδηγιών και διαδικασιών, ώστε να συμφωνούν ή/και να υπερκαλύπτουν από πλευράς ασφάλειας με τις αντίστοιχες ειδικές διατάξεις του ΚΜΛΕ, και παράλληλα μη ύπαρξη εμφανών ασυμφωνιών με - τυχόν άλλη ειδικότερη σχετική νομοθεσία (π.χ. για ηλεκτρικές εγκαταστάσεις), - λοιπές σχετικές κανονιστικές διατάξεις - τα πλήρη επίσημα εγχειρίδια ή προδιαγραφές λειτουργίας και συντήρησης του κατασκευαστή. Ο υποβληθείς κανονισμός πρέπει να συνοδεύεται από υπεύθυνη δήλωση του μελετητή ότι έλαβε υπόψη του πλήρως, κατά τη σύνταξη του υπό αξιολόγηση ειδικού κανονισμού, όλα τα ανωτέρω στοιχεία της παρούσας παραγράφου και είναι σε συμφωνία ή τα υπερκαλύπτει από πλευράς ασφάλειας.
Σε περίπτωση που: - το αίτημα δεν ικανοποιεί με σαφήνεια τα κριτήρια πληρότητας, σαφήνειας και ορθότητας σύμφωνα με τον διενεργηθέντα έλεγχο και - οι ελλείψεις του φακέλου δεν επιδέχονται θεραπεία, τότε αποστέλλεται, έγγραφο στον ενδιαφερόμενο, με αναλυτική αιτιολογία περί απόρριψης του αιτήματός του με επιστροφή των τευχών του κανονισμού.
Έκδοση εγκριτικής απόφασης Ειδικού Κανονισμού Ασφαλείας: Σύνταξη σχεδίου απόφασης έγκρισης του ειδικού κανονισμού ασφαλείας και υπογραφή του αρμοδίως. Ανάρτηση της απόφασης στο Δικτυακό τόπο «Διαύγεια» και Κοινοποίηση της απόφασης στους εμπλεκομένους (από 1 θεωρημένο τεύχος λαμβάνουν ο αρμόδιος φορέας, ο ενδιαφερόμενος και το αρμόδιο τμήμα Επιθεώρησης Μεταλλείων).
Σε περίπτωση που: - το αίτημα δεν ικανοποιεί με σαφήνεια τα κριτήρια πληρότητας, σαφήνειας και ορθότητας σύμφωνα με τον διενεργηθέντα έλεγχο, αλλά - οι ελλείψεις του φακέλου επιδέχονται θεραπεία, τότε αποστέλλεται, έγγραφο στον ενδιαφερόμενο, με επιστροφή των τευχών του κανονισμού, με αναλυτικές παρατηρήσεις, για τη συμπλήρωση των ελλείψεων του αιτήματός του.
Παραλαβή συμπληρωματικών στοιχείων και διορθωμένων τευχών και αξιολόγηση τους, ώστε να διαπιστωθεί η πλήρης συμμόρφωση με τις παρατηρήσεις της υπηρεσίας. Το αίτημα πρωτοκολλείται σε επίπεδο Γενικής Διεύθυνσης Ορυκτών Πρώτων Υλών και χρεώνεται στη Διεύθυνση Μεταλλευτικών, Ενεργειακών και Βιομηχανικών Ορυκτών για ενέργεια.
Έλεγχος παραληφθέντων στοιχείων ως προς τη συμμόρφωση του διοικούμενου με τις υποδείξεις της υπηρεσίας.
Διαπιστώνεται ότι τα υποβληθέντα συμπληρωματικά ή/και διορθωμένα ή/και επικαιροποιημένα στοιχεία είναι σε πλήρη συμμόρφωση με τις υποδείξεις της υπηρεσίας.
Έκδοση εγκριτικής απόφασης Ειδικού Κανονισμού Ασφαλείας: Σύνταξη σχεδίου απόφασης έγκρισης του ειδικού κανονισμού ασφαλείας και υπογραφή του αρμοδίως Ανάρτηση της απόφασης στο Δικτυακό τόπο «Διαύγεια» και Κοινοποίηση της απόφασης στους εμπλεκομένους (από 1 θεωρημένο τεύχος λαμβάνουν ο αρμόδιος φορέας, ο ενδιαφερόμενος και το αρμόδιο τμήμα Επιθεώρησης Μεταλλείων).
Διαπιστώνεται ότι τα υποβληθέντα συμπληρωματικά ή/και διορθωμένα ή/και επικαιροποιημένα στοιχεία δεν είναι σε πλήρη συμμόρφωση με τις υποδείξεις της υπηρεσίας.
Εφόσον, κατόπιν αξιολόγησης των παραληφθέντων συμπληρωματικών στοιχείων, διαπιστωθεί η μη πλήρης συμμόρφωση με τις παρατηρήσεις της υπηρεσίας, αποστέλλεται έγγραφο στον ενδιαφερόμενο, με αναλυτική αιτιολογία περί απόρριψης του αιτήματός του με επιστροφή των τευχών του κανονισμού.
Μέσω ηλεκτρονικού ταχυδρομείου, η αίτηση υποβάλλεται: dmetal.gram@prv.ypeka.gr Σε αυτό το αρχικό στάδιο, είναι διαθέσιμη η υποβολή σε ψηφιακή μορφή μέσω ηλεκτρονικού ταχυδρομείου και με αυτόν τον τρόπο να πραγματοποιηθούν τα προκαταρκτικά στάδια της αξιολόγησης του αιτήματος. Μετά την αξιολόγηση του ειδικού Κανονισμού Ασφαλείας και επειδή δεν υπάρχει ακόμη η δυνατότητα ψηφιακής σφράγισης του τεύχους του ειδικού κανονισμού ασφαλείας, τα τεύχη του ειδικού κανονισμού, που θα σφραγισθούν, δύνανται να υποβληθούν μόνο σε φυσικό αντίγραφο.
Το χρονικό διάστημα των δύο μηνών αφορά τη συνολική διεκπεραίωση της διαδικασίας.
Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα 2. Δεν παρατηρούνται αποκλίσεις από αυτές τις προθεσμίες.
Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα. Δεν παρατηρούνται αποκλίσεις από αυτές τις προθεσμίες.
Στην περίπτωση που, κατά τα αρχικά στάδια, ο διοικούμενος έχει υποβάλλει τον υπό αξιολόγηση ειδικό κανονισμό μέσω ηλεκτρονικού ταχυδρομείου, μεριμνά, συνήθως μετά από τηλεφωνική επικοινωνία ή μέσω ανταλλαγής μηνυμάτων ηλεκτρονικού ταχυδρομείου με την υπηρεσία, να προσκομίσει σε φυσικά πλέον αντίγραφα τα τεύχη του ειδικού κανονισμού ασφαλείας, . Συνήθως, η απόκρισή του διοικούμενου είναι άμεση. Τυχόν καθυστέρηση από πλευράς του διοικούμενου, δεν προσμετράται στον χρόνο απόκρισης/ διεκπεραίωσης της διαδικασίας από την υπηρεσία. Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα 2. Δεν παρατηρούνται αποκλίσεις από αυτές τις προθεσμίες.
Τυχόν καθυστέρηση από πλευράς του διοικούμενου, δεν προσμετράται στον χρόνο απόκρισης/ διεκπεραίωσης της διαδικασίας από την υπηρεσία. Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα 2. Δεν παρατηρούνται αποκλίσεις από αυτές τις προθεσμίες.
Τυχόν καθυστέρηση από πλευράς του διοικούμενου, δεν προσμετράται στον χρόνο απόκρισης/ διεκπεραίωσης της διαδικασίας από την υπηρεσία. Ο χρόνος αυτού του βήματος εξαρτάται από την απόκριση του διοικούμενου στις υποδείξεις συμμόρφωσης της υπηρεσίας. Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα 2. Δεν παρατηρούνται αποκλίσεις από αυτές τις προθεσμίες.
Ο χρόνος διεκπεραίωσης του βήματος αποτελεί τμήμα των συνολικών 60 ημερών, που αναφέρθηκαν στις γενικές πληροφορίες της διαδικασίας και στο προηγούμενο βήμα 2. Συνήθως δεν παρατηρούνται αποκλίσεις από αυτές τις προθεσμίες.
Παραλαβή αιτήματος έγκρισης Ειδικού Κανονισμού Ασφαλείας Μεταλλείου
Απόρριψη αιτήματος κατά τον προκαταρκτικό έλεγχο
Διαπίστωση πλήρωσης των νόμιμων προϋποθέσεων κατά τον προκαταρκτικό έλεγχο
Έκδοση εγκριτικής απόφασης Ειδικού Κανονισμού Ασφαλείας Μεταλλείου
Ενημέρωση του διοικούμενου για την ανάγκη διορθώσεων/ συμπληρώσεων
Παραλαβή και αξιολόγηση συμπληρωματικών στοιχείων
Έλεγχος παραληφθέντων συμπληρωματικών στοιχείων
Διαπίστωση συμμόρφωσης του διοικούμενου με τις υποδείξεις της υπηρεσίας
Διαπίστωση μη συμμόρφωσης του διοικούμενου με τις υποδείξεις της υπηρεσίας
Επιστροφή φακέλου λόγω μη συμμόρφωσης στις υποδείξεις της υπηρεσίας